DA Den Europæiske Unions Tidende C 130/2

Kortfattede oplysninger om »Ændring af godtgørelsesordningen for ophør med fiskerivirksomhed i 2002« i overensstemmelse med Kommissionens forordning (EF) nr. 1595/2004 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af fiskerivarer (EUT L 291 af 14.9.2004)

(2006/C 130/02)

(EØS-relevant tekst)

Forklarende bemærkning: Rådets forordning (EF) nr. 2792/1999 af 17. december 1999 om de nærmere regler og betingelser for Fællesskabets strukturforanstaltninger for fiskeriet (EFT L 337 af 30.12.1999), den såkaldte FIUF-forordning, giver mulighed for at kunne træffe socioøkonomiske foranstaltninger. Bl.a. som følge af en sanering, der blev foretaget for nylig (september 2005), er der behov for at træffe sådanne foranstaltninger.

Ændringen af godtgørelsesordningen for ophør med fiskerivirksomhed i 2002 er i fuldstændig overensstemmelse med FIUF-forordningens artikel 12, både når det gælder betingelserne og størrelsen på den støtte, som skal udbetales.

Nederlandene er delt i to områder: Flevoland — et såkaldt mål 1-område — og det øvrige Nederlandene. I Flevoland ligger kommunen Urk, som er en vigtig hjemstedshavn for fiskeriflåden. Flevolands FIUF-budget for sociale foranstaltninger for besætningen på fiskerfartøjer er allerede blevet brugt, og der er derfor ingen midler tilbage til medfinansiering af sociale foranstaltninger i dette mål 1-område. FIUF kan derfor ikke deltage i finansieringen af støtte til besætningsmedlemmer, som er bosiddende i Urk, den skal finansieres udelukkende ved hjælp af nationale midler.

Godtgørelsesordningen for ophør med fiskerivirksomhed i 2002 er en national ordning, som står åben både for fiskere fra Urk og for fiskere andre steder fra. Ordningens samlede budget er på 1,8 mio. EUR. Den foreliggende statsstøtteanmeldelse gælder imidlertid kun den støtte, der udbetales som tilskud til fiskere med bopæl i Urk.

Godtgørelsesordningen opfylder ikke alene artikel 12 i den såkaldte FIUF-forordning, men også de øvrige betingelser i forordning nr. 1595/2004. Støtteforanstaltningerne finder således anvendelse på små og mellemstore virksomheder, og der udbetales ikke mere end 1 mio. EUR om året pr. støttemodtager.

Det skal i øvrigt bemærkes, at godtgørelsesordningen for ophør med fiskerivirksomhed i 2002 er anmeldt som støtteforanstaltning (N 87/2002). Den foreliggende støtteforanstaltning er resultatet af en ændring af den førnævnte ordning, men er en ny støtteforanstaltning

Medlemsstat: Nederlandene

Støtteforanstaltningens nummer: XF 2/2006

Region: Provinsen Flevoland, med Urk som vigtig hjemstedshavn for fiskerfartøjer

Støtteordningens benævnelse: Ændring af godtgørelsesordningen for ophør med fiskerivirksomhed i 2002, denne anmeldelse gælder alene tilskud til besætningsmedlemmer på fartøjer med Urk som hjemstedshavn.

Retsgrundlag: Regeling van de Minister van Landbouw, Natuur en Voedselkwaliteit van 10 februari 2006, TRCJZ/2005/3704, houdende wijziging van de Vergoedingsregeling voor uittreding van vissers uit de visserij 2002, Stcrt. 2006, 37

Forventede årlige udgifter til støtteordningen: Det samlede beløb, der i Nederlandene som helhed kan benyttes til sociale foranstaltninger for ophør med fiskerivirksomhed, er på 1 800 000 EUR. Hvor stort et beløb der kræves til sociale foranstaltninger til besætningsmedlemmer på fartøjer med Urk som hjemsted afhænger af, hvor stort et antal fiskere fra Urk der indsender ansøgning, inden tilskudsgrænsen på 1 800 000 EUR er nået.

Maksimal støtteintensitet: Førtidspensionering af fiskere: Højst 500 EUR for hver måned i en periode, der begynder den første dag i den måned, hvori arbejds- eller partnerskabsoverenskomsten ophører, og ender på den første dag i den måned, hvori vedkommende fylder 65 år.

Dette gælder for personer, som den 1. januar 2006 var mindst 56 år, men endnu ikke 65.

Et engangsbidrag, hvis fiskeren ophører med erhvervsvirksomhed på grund af en sanering af det fartøj, han var beskæftiget på: 5 000 EUR.

Fiskeren må ikke være over 55 år.

Et engangstilskud til fiskere, der deltager i et omskolingskursus efter ophør med erhvervsvirksomhed på grund af sanering af det fartøj, de var beskæftiget på: Svarende til de faktiske omkostninger ved deltagelse i omskolingskurset, dog højst 7 500 EUR.

Fiskeren må ikke være over 55 år.

Iværksættelsestidspunkt: Den 1. marts 2006

Ordningens eller den individuelle støttes varighed: Til og med juli 2008

Støttens formål: På grundlag af ændringen af godtgørelsesordningen for ophør med fiskerivirksomhed i 2002 kan der ydes tilskud til fiskere, der ophører med erhvervsvirksomhed som havfiskere.

På den ene side kan dette være en følge af sanering af det fartøj, fiskeren var beskæftiget på. I september 2005 trådte ordningen for kapacitetsformindskelse i havfiskeriet i 2005 i kraft, og ejere af fiskerfartøjer kunne på dette grundlag ansøge om tilskud, hvis de ophørte endeligt med fiskerivirksomhed. En sådan sanering vil altid medføre, at de fiskere, som er beskæftigede på det pågældende fartøj, mister deres arbejde. Den foreliggende ordning går ud på at give disse fiskere et bidrag på grund af de negative følger for deres indtægt.

Samtidig kan en fisker også komme i betragtning til et førtidspensioneringsbidrag, uden at det fartøj, han var beskæftiget på, er blevet saneret.

En fisker, der er blevet arbejdsløs som følge af en sanering, kan også vælge at ansøge om tilskud til deltagelse i et omskolingskursus, som tager sigte på beskæftigelse i andre økonomiske sektorer end havfiskeriet.

Samtlige foranstaltninger bidrager til omstrukturering af flåden.

Anfør, hvilke af artiklerne 4-12 der gøres brug af, og hvilke støtteberettigede omkostninger, der dækkes af ordningen eller den individuelle støtte:

Artikel 12

Socio-økonomiske foranstaltninger: Støtte til førtidspensionering af fiskere og individuelle faste præmiebeløb i overensstemmelse med bestemmelserne i artikel 12, stk. 1 og 2, artikel 12, stk. 3, litra a), b) og c), og artikel 12, stk. 4, litra a)-e), i forordning (EF) nr. 2792/1999 og i bilag III hertil er forenelig med fællesmarkedet i betydningen i traktatens artikel 87, stk. 3, litra c), og fritaget for anmeldelsespligten i traktatens artikel 88, stk. 3, hvis støttebeløbet udtrykt som subventionsækvivalent ikke overstiger den sats for samlet støtte fra medlemsstaterne og Fællesskabet, som er fastsat for den pågældende støtte i bilag IV til den nævnte forordning.

De pågældende udgifter er på maksimalt 1 800 000 EUR. Hvor stor en andel heraf der går til ansøgere med hjemsted i Urk, afhænger af ansøgernes antal, indtil støttegrænsen er nået.

Berørt(e) sektor(er): Havfiskeriet

Den støttetildelende myndigheds navn og adresse:

Ministerie van Landbouw, Natuur en Voedselkwaliteit, Directie Visserij Postbus 20401 2500 EK 's–Gravenhage Nederland

Internetadresse: www.hetlnvloket.nl

Det tilrådes derefter at bruge søgefunktionen

Andre oplysninger:

Navn: Mevr. Mr. H.C. Huijer Adresse: Postbus 20401, 2500 EK Den Haag Tlf. (31-70) 378 43 87 Fax (31-70) 378 61 27 E-mail: h.c.huijer@minlnv.nl

Ansvarlig kontaktperson i Den Faste Repræsentation